पूर्वोत्तर के तीन राज्यों में हुए चुनाव में बीजेपी ने सभी को तगड़ा झटका देते हुए शानदार प्रदर्शन किया। इस शानदार जीत को देखते हुए भारतीय जनता पार्टी ने देशभर में विजय उत्सव मनाने का फैसला किया है। खुद अमित शाह ने ट्विटर के जरिए बताया कि पूर्वोत्तर राज्य में भाजपा के बेहतरीन प्रदर्शन के लिए बीजेपी कार्यकर्ता 4 मार्च को सुबह 11 बजे देशभर में विजय उत्सव मनाएंगे।
पूर्वोत्तर के राज्यों के चुनाव परिणाम के बाद से ही देशभर में बीजेपी के कार्यकर्ता जश्न मनाते दिखे। पूर्वोत्तर राज्यों से आई इस खुशखबरी के बाद लखनऊ में भी पार्टी कार्यकर्ताओं ने जश्न मनाया. इस दौरान प्रदेश अध्यक्ष डॉक्टर महेन्द्र नाथ पाण्डेय, प्रदेश महामंत्री सुनील बंसल, प्रदेश सरकार के मंत्री बृजेश पाठक, प्रदेश उपाध्यक्ष सुधीर हलवासिया, अवध क्षेत्र के क्षेत्रीय अध्यक्ष सुरेश तिवारी समेत कई कार्यकर्या इस जश्न में शरीक हुए।
पूर्वोत्तर के तीन राज्यों त्रिपुरा, मेघालय और नगालैंड के विधानसभा चुनाव के नतीजे बीजेपी के लिए खुशखबरी लेकर आए। वामपंथ का गढ़ माने जाने वाले राज्य त्रिपुरा में 25 साल पुरानी और मजबूत सरकार को बीजेपी ने करारी शिरकत दी। त्रिपुरा में कुल 59 सीट हैं जिसमें से करीब एक तिहाई सीट से ज्यादा (40) पर जीत दर्ज की। वहीं नागालैंड में बीजेपी और एनपीएफ को 29-29 सीटें मिली हैं जबकि कांग्रेस नागालैंड में खाता खोलने में भी नकामयाब रही। मेघालय में कांग्रेस को 21, बीजेपी को 2 और एनपीपी को 19 सीटें मिली हैं।
#VijayUtsav pic.twitter.com/7olLT930OK
— Amit Shah (@AmitShah) March 3, 2018
hin_Deva awa_Deva awa_Deva jpn_Jpan zsm_Latn